Държавен вестник, бр. 85, 2025 г., стр. 119

БРОЙ  85	
Д Ъ Р Ж А В Е Н  В Е С Т Н И К 	
СТР.  119  
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на трета и четвърта степен на професионална квалификация по професията 
„Роботика“ от Списъка на професиите за професионално образование и обучение (СППОО), 
утвърден от министъра на образованието и науката със Заповед № РД 09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на трета степен на професионална квалификация 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.1.2. За придобиване на четвърта степен на професионална квалификация – завършено 
средно образование 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Трета степен на професионална квалификация по професията 
Лицата, придобили трета степен на професионална квалификация по професията 
„Роботика“, могат да изпълняват технически задачи, свързани с внедряване, настройка, 
експлоатация и поддръжка на роботи и роботизирани системи в различни индустриални и 
обслужващи сектори. Те участват в първоначално пускане в експлоатация на роботи, извършват 
регулярни проверки, диагностика на хардуерни и софтуерни компоненти, актуализиране на 
управляващ софтуер и профилактика на роботизираните системи. 
Те създават софтуер за роботизирани системи чрез използване на специализирани езици за 
управление и програмиране. Използват 3D софтуер за моделиране и симулация, познават 
архитектурата и функционалността на електронни устройства, микроконтролери, сензори и 
актуатори. Поддържат и настройват потребителски интерфейси и комуникационни протоколи 
между роботите и други системи. Следят за безопасността при работа с роботизирани системи и 
спазват утвърдени протоколи за експлоатация. 
Работата включва задачи в лабораторна, производствена или сервизна среда, където се 
изискват техническа прецизност, умения за алгоритмично и логическо мислене и работа в екип. 
За упражняване на професията са необходими базови познания по мехатроника, електроника, 
програмиране и прилагане на концепции от изкуствения интелект, използвани в контекста на 
автономни действия, визуално разпознаване и навигация. 
 
2.2. Четвърта степен на професионална квалификация по професията 
Лицата, придобили четвърта степен на професионална квалификация по професията 
„Роботика“, могат да: разработват, подпомагат проектирането, изграждат и програмират 
роботизирани системи и интелигентни автономни решения, приложими в индустрията, 
медицината, транспорта, услугите и научноизследователската дейност. Те разработват 
концепции за нови роботи, създават тримерни модели с помощта на CAD/CAM системи, избират 
архитектура и хардуерна платформа, подпомагат проектирането на електронни схеми и 
управляващи блокове.